title: Historia
text: A Historia ye una disciplina scientifica que tien como obchecto o estudio d'o pasau d'a humanidat alazetando-se en testimonios materials. Tamién se diz Historia a o relato de feitos pasatos que se consideran dignos de remerar por una sociedat determinata. A presona que fa d'o estudio d'a Historia a suya actividat se diz historiador.
  
  A Historia naixió con l'aparición d'a escritura, o qual permitió a continidat d'os relatos por dencima de l'antiga tradición oral. Por ixo, a escritura marca a buega entre as sciencias d'a Historia y d'a Prehistoria, y se gosa clamar tamién Historia a o periodo dende l'aparición d'a escritura dica l'actualidat.
  
  Etimolochía 
  A parabra en aragonés historia provién d'a parabra latina historia, que significa "narrativa, relato", y que provién d'o griego antigo ἱστορία historía, que significa "l'aprendizache u conoiximiento por investigación, historia, rechistros u narrativa", d'o verbo ἱστορεῖν historeîn "investigar", y iste derivato de ἵστωρ hístōr "sabio", "testigo" u "chuez".
  
  Disciplinas auxiliars d'a historia 
  Son ixos campos d'estudio que ofreixen fuents de datos a o historiador.
   Arqueolochía.
   Diplomatica.
   Epigrafía.
   Chenealochía.
   Heraldica.
   Numismatica.
   Paleografía.
   Sichilografía.
  
  Vinclos externos